সর্বোচ্চ ৫০ শতাংশ হারে বাড়ছে বঙ্গবন্ধু সেতুর টোল | টি নিউজ বিডি
Oops! It appears that you have disabled your Javascript. In order for you to see this page as it is meant to appear, we ask that you please re-enable your Javascript!
এক্সক্লুসিভ
অপরাধ পরিক্রমা
দুর্নীতি
আইন আদালত
স্বাস্থ্য
পত্রিকায় টাঙ্গাইল
নিজস্ব মন্তব্য
অর্থ ও ব্যবসা
সম্পাদকীয়
প্রথম পাতা
শীর্ষ সংবাদ
টাঙ্গাইলের খবর
সদর
কালিহাতী
গোপালপুর
ঘাটাইল
দেলদুয়ার
ধনবাড়ী
নাগরপুর
বাসাইল
ভূঞাপুর
মধুপুর
মির্জাপুর
সখীপুর
রাজনীতি
শিক্ষাঙ্গন
খেলার খবর
বিনোদন
তথ্য ও প্রযুক্তি
কৃষি ও কৃষক
সাহিত্য-সংস্কৃতি
সর্বোচ্চ ৫০ শতাংশ হারে বাড়ছে বঙ্গবন্ধু সেতুর টোল
0
অর্থ ও ব্যবসা, এক্সক্লুসিভ, কালিহাতী, ভূঞাপুর, শীর্ষ সংবাদ, সর্বশেষ ৫০
এপ্রিল ২৩, ২০১৭
অ+ অ-
ইমেইল প্রিন্ট
শেয়ার করুন
স্টাফ রিপোর্টার ॥
সর্বোচ্চ ৫০ শতাংশ হারে বাড়ছে বঙ্গবন্ধু যমুনা বহুমুখী সেতুর টোল। সম্প্রতি টোল বাড়ানো সংক্রান্ত সড়ক পরিবহন ও সেতু মন্ত্রণালয়ের একটি প্রস্তাবের অনুমোদন দিয়েছে অর্থ মন্ত্রণালয়। টোলের সর্বনিম্ন বাড়তির হার ২০ শতাংশ।
এ বিষয়ে সেতু বিভাগের সচিব খন্দকার আনোয়ারুল ইসলাম বলেছেন, ‘সেতু কর্তৃপক্ষের আওতাধীন সেতুর টোলের হার নির্ধারণে ও পুনঃনির্ধারণের পর দীর্ঘ সময় অতিবাহিত হয়েছে। সেতু কর্তৃপক্ষের আয়-ব্যয়, ট্রাফিক পূর্বাভাস, সেতু পরিচালনা ও রক্ষণাবেক্ষণ ব্যয়, ভবিষ্যতে পদ্মা সেতু ও কর্ণফুলী টানেলের অর্থ পরিশোধ, ডিএসএল পরিশোধ ইত্যাদি বিষয় বিবেচনায় নিয়ে এ টোলের হার বাড়ানো হচ্ছে।’
সূত্র জানায়, সর্বশেষ ২০১১ সালে বঙ্গবন্ধু সেতুর টোল বাড়ায় সরকার। অনুমোদিত প্রস্তাবনা অনুযায়ী, বঙ্গবন্ধু সেতুতে মোটরসাইকেলের ক্ষেত্রে বিদ্যমান ৪০ টাকার জায়গায় নতুন নিয়মে টোল দিতে হবে ৫৫ টাকা। এক্ষেত্রে ৩৮ শতাংশ বাড়ানো হয়েছে। হাল্কা যানবাহনে (কার, জীপ, মাইক্রো, পিকআপ ইত্যাদি) ৫০০ টাকা থেকে বেড়ে ৭০০ টাকা (৪০ শতাংশ), ছোট বাসের ক্ষেত্রে (৩১ আসন বা তার কম) ৬৫০ টাকার পরিবর্তে ৯০০ টাকা (৩৮ শতাংশ) আর বড় বাস (৩২ বা তার বেশি আসন) পারাপারে ৩৯ শতাংশ বাড়িয়ে ১২৫০ টাকা নির্ধারণ করা হয়েছে। বর্তমানে এসব বাসের ক্ষেত্রে দিতে হয় ৯০০ টাকা। এছাড়া ছোট ট্রাকের (৫ টনের কম) বিদ্যমান ৮৫০ টাকার পরিবর্তে ধরা হয়েছে ১২০০ টাকা (৪১ শতাংশ বেড়েছে)। মাঝারি ট্রাক (৫ টন থেকে ৪ টন) হলে ১১শ’ টাকার পরিবর্তে ১৫৫০ টাকা, বড় ট্রাকে (৪ টনের বেশি) ১৪০০ টাকার জায়গায় ৪২ শতাংশ বাড়িয়ে ২০০০ টাকা নির্ধারণ করা হয়েছে। ট্রেইলারের জন্য (৪ এক্সেল পর্যন্ত) ৪০০০ টাকা এবং ৪ এক্সেলের বেশি হলে ৪০০০ টাকার সঙ্গে যোগ হবে এক্সেল প্রতি ১৫০০ টাকা করে।
বাংলাদেশ সেতু কর্তৃপক্ষ সূত্রে জানা যায়, বঙ্গবন্ধু সেতু নির্মাণে বিশ্বব্যাংকসহ অন্যান্য উন্নয়ন সহযোগী সংস্থার কাছ থেকে ৬০ কোটি ডলার ঋণ নেয়া হয়েছিল। ঋণ শোধের মেয়াদ ধরা হয়েছিল ২০৩৪ সাল পর্যন্ত। ঋণের বড় অংশই শোধ দিতে হচ্ছে বিশ্বব্যাংককে। গাড়ি চলাচলের পরিমাণ, গত পাঁচ বছরে মুদ্রাস্ফীতির হার, সওজ অধিদফতরের টোলের হারের বিষয়গুলো বিবেচনায় নিয়ে এ টোল বাড়ানো হচ্ছে। সূত্র জানায়, বঙ্গবন্ধু সেতু থেকে টোল বাবদ দৈনিক প্রায় এক কোটি টাকা আদায় হচ্ছে। বছরে আয় হচ্ছে ৩৫০ থেকে ৩৬০ কোটি টাকা। ভ্যাট ও আয়কর মিলে সরকারের রাজস্ব খাতেই চলে যায় সর্বোচ্চ ১৪০ কোটি টাকা। ঋণের কিস্তি সুদসহ বছরে শোধ করতে হয় প্রায় ২০০ কোটি টাকা। সেতুর রক্ষণাবেক্ষণ ব্যয় ছাড়াও বাংলাদেশ সেতু কর্তৃপক্ষের কর্মকর্তা-কর্মচারীদের বেতন-ভাতা প্রায় দ্বিগুণ হয়ে গেছে। ফলে টোল বাড়ানোর এ প্রস্তাব অনিবার্য ছিল।
সংশ্লিষ্ট সূত্র জানায়, সেতুর টোল বাড়ানোর পাশাপাশি টোল আদায়ে আধুনিক প্রযুক্তি ব্যবহার করছে কর্তৃপক্ষ। এরই অংশ হিসেবে নতুন সফটওয়্যারও বসানো হয়েছে। পরবর্তীতে যানবাহনের ধরনভেদে ২০ থেকে ৫০ শতাংশ পর্যন্ত টোল বাড়ানোর কথা বলে একটি প্রস্তাবনা অর্থ বিভাগে পাঠানো হয়। সম্প্রতি এ প্রস্তাবে অনুমোদন দিয়েছেন অর্থমন্ত্রী আবুল মাল আবদুল মুহিত। প্রস্তাবনা অনুযায়ী, পরের বছর থেকে প্রতিবারই ৫ শতাংশ হারে টোল বাড়াতে পারবে সেতু কর্তৃপক্ষ।
এদিকে প্রযুক্তি প্রতিষ্ঠান সিএনএস’র মাধ্যমে বিআরটিএ’র সার্ভারে যুক্ত হওয়ায় সফটওয়্যার দিয়ে বঙ্গবন্ধু সেতুতে টোল আদায়ের পরিমাণ বেড়েছে। পরীক্ষামূলকভাবে এক মাসের জন্য এ সফটওয়্যার বসানো হয়েছে। এ সেতুতে আগে দৈনিক গড়ে এক কোটি ৩০ লাখ টাকা আদায় হলেও এখন তা বেড়ে দাঁড়িয়েছে এক কোটি ৪০ লাখ টাকায়। তবে সূত্র জানায়, গত ১২ মার্চ থেকে পরীক্ষামূলকভাবে সফটওয়্যার কার্যক্রম চালুর পর টোল আদায়ের পরিমাণ বাড়ানো নিয়ে দ্বিমত দেখা দিয়েছে। আগে যানবাহনের রেজিস্ট্রেশন কার্ডের (ব্লু-বুক) বিবরণ অনুযায়ী, টোল আদায় করত সেতু কর্তৃপক্ষ। এখন বিআরটিএ’র সার্ভারের সঙ্গে যুক্ত হওয়ায় গাড়ির এক্সেল ও আকার অনুযায়ী টোল ধার্য করা হচ্ছে। অবশ্য এতে টোল আদায়ের হার বেড়েছে।
গত ১ থেকে ১১ মার্চ পর্যন্ত আগের সফটওয়্যারে টোল আদায় হয়েছে ১৪ কোটি ৭৫ লাখ ৮৪ হাজার ৫২০ টাকা। গত ১২ মার্চ টোল আদায় হয় ১ কোটি ২৬ লাখ ৫৯ হাজার ৩৩০ টাকা। গত ১৩ মার্চ এর পরিমাণ ছিল ১ কোটি ৫৯ লাখ ৩৮ হাজার ৫০০ টাকা। আর ১৪ মার্চ ছিল ১ কোটি ৫৩ লাখ ৬৫ হাজার ৮৩০ টাকা। এদিকে বাজেটে ভর্তুকি এড়ানোসহ নানা খাতে ব্যয়ের ভারসাম্য রক্ষায় টোল বাড়ানোর প্রস্তাব করে বাংলাদেশ সেতু কর্তৃপক্ষ। এ নিয়ে আট সদস্যের কমিটিও গঠন করা হয়েছে।
শেয়ার করুন
Like to share?
Newer Postশহরের পার্ক বাজারে চার মুরগী ব্যবসায়ীকে জরিমানা
Older Postসখীপুরে সড়ক দুর্ঘটনায় স্কুল ছাত্র নিহত
মন্তব্য করুন জবাব বাতিল
আপনার ই-মেইল এ্যাড্রেস প্রকাশিত হবে না। * চিহ্নিত বিষয়গুলো আবশ্যক।
মন্তব্য
নাম *
ইমেইল *
ওয়েবসাইট
সর্বশেষ সংবাদ
বিএনপি ষড়যন্ত্র করে নির্বাচনকে বানচাল করতে চায়- ড. আব্দুর রাজ্জাক এমপি
টাঙ্গাইলের পুলিশ সুপার মাহবুব আলম অতিরিক্ত ডিআইজি হিসেবে পদোন্নতি
দেলদুয়ারে ভোক্তা ও সুশীল সমাজের সাথে পরামর্শ বিষয়ক কর্মশালা
ভাসানী বিশ্ববিদ্যালয় ছাত্রলীগ সভাপতি সজীবের বিরুদ্ধে বিভিন্ন অভিযোগ
দেলদুয়ারের লাউহাটি উচ্চ বিদ্যালয়ে ক্রীড়া প্রতিযোগিতা অনুষ্ঠিত
মির্জাপুরে গ্যাসের সঞ্চালন লাইনে আগুন ॥ সরবরাহ বন্ধ
রোহিঙ্গা ইস্যুতে ভারত বাংলাদেশের পাশেই রয়েছে- ভারতীয় হাইকমিশনার হর্ষ বর্ধন শ্রিংলা
টিনিউজে সংবাদ প্রকাশের পর পৌলী রেলসেতুতে ভ্রাম্যমান আদালতের অভিযান
দেলদুয়ারে আধুনিক পদ্ধতিতে তৈরি বীজতলা কৃষকদের মাঝে জনপ্রিয় হয়েছে
দীর্ঘ ৪৬ বছর পর কালিহাতীতে যুবলীগের পূর্ণাঙ্গ কমিটি ঘোষনায় আনন্দ মিছিল
© সর্বস্বত্ব স্বত্বাধিকার সংরক্ষিত টি নিউজ বিডি ২০১৬
সম্পাদক ও প্রকাশকঃ সোলায়মান হাসান।
বার্তা ও বাণিজ্যিক কার্যালয়ঃ মুক্তিযোদ্ধা ফারুক আহমদ মার্কেট (২য় তলা), সিডিসি’র দক্ষিন পাশে, খালপাড় গলি, নিরালা মোড়, টাঙ্গাইল-১৯০০।
সম্পাদক-০১৭৮৮৭১২৫৬৬, বার্তা বিভাগঃ ০১৭১১০৪০৯৭৮, ০১৬৭০৫০৭৮০১, ই-মেইলঃ tnewsbd1900@gmail.com
এই ওয়েবসাইটের কোন লেখা বা ছবি অনুমতি ছাড়া নকল করা বা অন্য কোথাও প্রকাশ করা সম্পূর্ণ বেআইনি।
অলংকরণে- AL-AMIN KHAN | কারগরি সহযোগিতায়- S H O P N O
Scroll
ব্রেকিং নিউজঃ
টাঙ্গাইলে অস্ত্র আইনের মামলায় দুই জনের কারাদন্ড মাভাবিপ্রবির ২০১৭-১৮ শিক্ষাবর্ষের ওরিয়েন্টেশন ক্লাস ৪ ফেব্রুয়ারি রুপাকে গণধর্ষণ ও হত্যা মামলার পরবর্তী তারিখ ২৮ জানুয়ারি মুক্তিযোদ্ধা ফারুক হত্যা মামলার সাক্ষ্য গ্রহণের পরবর্তী তারিখ আগামী ১১ ফেব্রয়ারি